***Stay Hungry*** er en amerikansk dramakomedie fra 1976 regissert av Bob Rafelson. Filmen handler om en rik ung mann fra et sosietetsmiljø som får kontakt med et kroppsbyggermiljø på et lokalt helsestudio i byen. Han finner ut at han trives bedre blant folka der enn sine egne og han bestemmer derfor seg for å kjøpe og gå inn som daglig leder for helsestudioet. Hovedrollen spilles av Jeff Bridges, mens sentrale biroller spilles av Sally Field og Arnold Schwarzenegger. Filmen er basert på Charles Gaines roman *Stay Hungry* fra 1972.

Handling
--------

Blake er en rik ung mann fra Birmingham i Alabama som mister sine foreldre i en flyulykke. Han går deretter bare rundt å driver og finner ikke ut hva han skal gjøre med livet sitt. Etterhvert får han kontakt med et kroppsbyggermiljø på et helsestudio han har planer om å kjøpe. Han blir betatt av miljøet og ender med å gå inn som daglig leder. I tillegg forelsker han seg i studioets kvinnelige resepsjonist. Den opprinnelige planen hans var å kjøpe studioet og avvikle det slik at bakmenn i hans forretningskrets skulle kunne bygge et høyreist kontorbygg der.

Om filmen
---------

### Anmelderne

*Stay Hungry* fikk blandet mottakelse av anmelderne, noe som gjenspeiles i at den har fått såpass som 75 % på Rotten Tomatoes, men bare 2,5 av 4 filmruller på norske Film Max. Både Roger Ebert og Leonard Maltin gav den 3 av 4 stjerner.

Den har fått 2 av 5 stjerner i *Den store film- og videoguiden* (1987).

### Priser

Schwarzenegger ble belønnet med en Golden Globe i kategorien «beste mannlige filmdebut» for sin rolleprestasjon i denne filmen. Manusforfatterne ble nominert til en Writers Guild of America.

### Annet

Mange regner dette som Arnold Schwarzenegger filmdebut. Han hadde allerede medvirket i to andre filmer; *Hercules in New York* (1970) og *The Long Goodbye* (1973), men i førstnevnte film tilhørte stemmen en annen og i den andre hadde han ingen replikker overhodet.

Filmen gikk på norsk kino under originaltittelen, men ble utgitt på video under tittelen *Treningshunger*. I tillegg ble sendt den sendt på norsk TV på 1990-tallet under tittelen *Styrkeprøven*, men denne tittelen er ellers lite brukt.

I rollene
---------

* Jeff Bridges .... Craig Blake
* Sally Field .... Mary Tate Farnsworth
* Arnold Schwarzenegger .... Joe Santo
* Robert Englund .... Franklin
* Scatman Crothers .... William
* Fannie Flagg .... Amy
* Joanna Cassidy .... Zoe
* Ed Begley Jr. .... Lester
* Joe Spinell .... Jabo
* Franco Columbu .... Franco Orsini

Referanser
----------

1. ↑  «Stay Hungry (1976)». *Rotten Tomatoes* **(engelsk)**. Besøkt 23. april 2019.
2. ↑  Bakke, Tormod; Paulsen, Kenneth (1996). *Film max 1997*. Oslo: Schibsted. s. 511. ISBN 9788251616416.
3. ↑  Ebert, Roger. «Stay Hungry Movie Review & Film Summary (1976) | Roger Ebert». *www.rogerebert.com* **(engelsk)**. Besøkt 13. mai 2019.
4. ↑  Maltin, Leonard (2001). *Leonard Maltin's Movie and Video Guide 2002* **(engelsk)**. Plume. ISBN 9780452282834.
5. ↑  Thorvaldsen, Per; Buset, Bjarne; Liestøl, Gunnar (1987). *Den store film- og videoguiden*. Oslo: Mimesis. s. 126. ISBN 9788257405984.
6. ↑  IMDb award
7. ↑  «Treningshunger på video». Filmplantasjen. Arkivert fra originalen 13. mai 2019. Besøkt 13. mai 2019.

Eksterne lenker
---------------

* (en) *Stay Hungry* på Internet Movie Database Rediger på Wikidata

* (no) *Stay Hungry* hos Filmfront Rediger på Wikidata

* (sv) *Stay Hungry* i Svensk Filmdatabas Rediger på Wikidata

* (en) *Stay Hungry* på AllMovie Rediger på Wikidata

* (fr) *Stay Hungry* på Allociné Rediger på Wikidata

* (nl) *Stay Hungry* på MovieMeter Rediger på Wikidata

* (en) *Stay Hungry* på Turner Classic Movies Rediger på Wikidata

* (en) *Stay Hungry* på American Film Institute Rediger på Wikidata

* (en) *Stay Hungry* på Rotten Tomatoes Rediger på Wikidata

* (en) *Stay Hungry* på Box Office Mojo Rediger på Wikidata